[image: image1.jpg]MANEMIZTHMIO
AIFAIOY





Συμβούλιο 

ΔΕΛΤΙΟ ΤΥΠΟΥ 

ΑΝΑΚΟΙΝΩΣΗ
Πραγματοποιήθηκε στις 8 Σεπτεμβρίου 2015, η 28η συνεδρίαση του Συμβουλίου του Πανεπιστημίου Αιγαίου, υπό την προεδρία του Ομότ. Καθηγητή Σταύρου Θωμαδάκη προκειμένου να συζητηθούν σημαντικά θέματα λειτουργίας και θεσμικών θεμάτων του Πανεπιστημίου Αιγαίου εν όψη της έναρξης της νέας ακαδημαϊκής χρονιάς

Στη συνεδρίαση συμμετείχε ο Πρύτανης Καθηγητής Σ. Γκρίτζαλης ο οποίος ενημέρωσε  το Συμβούλιο για την σημερινή κατάσταση του Πανεπιστημίου Αιγαίου, την διαδικασία εγγραφής των νέων πρωτοετών, τις επιπτώσεις στα Τμήματα του Πανεπιστημίου Αιγαίου από την νέα διαδικασία μετεγγραφών φοιτητών, τα μεταπτυχιακά προγράμματα σπουδών τα ειδικότερα προβλήματα από τις ελλείψεις διδασκόντων σε πολλά Τμήματα. 

Το Συμβούλιο ενημερώθηκε επίσης για τις πρόσφατες πρωτοβουλίες της Πρυτανείας  σχετικά με την αυξημένη ροή μεταναστών στα νησιά του Αιγαίου που διαμορφώνει μια νέα δραματική πραγματικότητα στα νησιά όπου λειτουργεί το Πανεπιστήμιο κατά την έναρξη της νέας ακαδημαϊκής χρονιάς.
Θεσμικά

Το Συμβούλιο ενημερώθηκε αναλυτικά  από τον κ. Πρύτανη για τις αποφάσεις και ενέργειες της Πρυτανικής Αρχής  για την κατ’ εξαίρεση εισαγωγή προσφύγων φοιτητών και φοιτητριών στα Τμήματα του Πανεπιστημίου Αιγαίου.
Η πρωτοβουλία αυτή είναι για το Συμβούλιο επίκαιρη και αξιέπαινη. Μαρτυρά την κοινωνική ευαισθησία, τα ενεργά αντανακλαστικά και την ανθρωπιστική όψη της Παιδείας
που το Πανεπιστήμιο Αιγαίου καλλιεργεί και πρέπει να επιδεικνύει σε
περιόδους έκτακτων κρίσεων, όπως η παρούσα.
Το Συμβούλιο επισημαίνει ότι η πρωτοβουλία αυτή εμπίπτει στον πυρήνα των αρμοδιοτήτων του, για την στρατηγική του Πανεπιστημίου και προτείνει την πραγματοποίηση προσεκτικών βημάτων που θα εξασφαλίσουν την επιτυχία αυτής της πρωτοβουλίας όπως έχει κατά συνείδηση, αλλά και κατά τον ισχύοντα  Νόμο,  υποχρέωση.
Ειδικότερα συζήτησε την εφαρμογή της πρωτοβουλίας για την κατ’ εξαίρεση εισαγωγή προσφύγων φοιτητών και φοιτητριών σε περιορισμένο αριθμό στα Τμήματα του Πανεπιστημίου Αιγαίου. 
Το Συμβούλιο τέλος συζήτησε την διαδικασία αξιολόγησης των αιτήσεων για την απονομή των Βραβείων Αριστείας 2015 που καθιερώθηκαν με απόφαση του Συμβουλίου. Στην διαδικασία συμμετέχουν προπτυχιακοί και μεταπτυχιακοί φοιτητές από όλες τις σχολές του Πανεπιστημίου Αιγαίου. 
Μυτιλήνη, 10.09.2015
Συμβούλιο Πανεπιστημίου Αιγαίου

e-mail: Symvoulio@aegean.gr

